**ՆԱԽԱԳԻԾ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**ՕՐԵՆՔԸ**

**«ՊԵՏԱԿԱՆ ՊԱՇՏՈՆՆԵՐ ԵՎ ՊԵՏԱԿԱՆ ԾԱՌԱՅՈՒԹՅԱՆ ՊԱՇՏՈՆՆԵՐ ԶԲԱՂԵՑՆՈՂ ԱՆՁԱՆՑ ՎԱՐՁԱՏՐՈՒԹՅԱՆ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔՈՒՄ ՓՈՓՈԽՈՒԹՅՈՒՆ ԿԱՏԱՐԵԼՈՒ ՄԱՍԻՆ**

**Հոդված 1.** «Պետական պաշտոններ և պետական ծառայության պաշտոններ զբաղեցնող անձանց վարձատրության մասին» Հայաստանի Հանրապետության 2013 թվականի դեկտեմբերի 12-ի ՀՕ-157-Ն օրենքի (այսուհետ՝ Օրենք) 26-րդ հոդվածի 1-ին մասը շարադրել հետևյալ խմբագրությամբ.

«1. Պետական պաշտոն և պետական ծառայության պաշտոն զբաղեցնող անձանց և (կամ) նրանց ընտանիքի անմիջական անդամներին առողջության պահպանման, Հայաստանի Հանրապետությունում և Արցախի Հանրապետությունում հանգստի ապահովման, մարզա-առողջարարական և սպորտային համալիրների, լողավազանների և այլ սպորտային կազմակերպությունների ծառայություններից օգտվելու միջոցով առողջ ապրելակերպի ձևավորման և ֆիզիկական կոփման, հիփոթեքային և պետական սուբսիդավորմամբ ուսանողական վարկերի ամսական վճարի մարման, ինչպես նաև ուսման վճարի փոխանցման նպատակով տրամադրվում է սոցիալական փաթեթ` Հայաստանի Հանրապետության կառավարության սահմանած կարգով և դեպքերում:»:

**Հոդված 2.** Սույն օրենքն ուժի մեջ է մտնում պաշտոնական հրապարակմանը հաջորդող օրվանից:

**ՀԻՄՆԱՎՈՐՈՒՄ**

**««ՊԵՏԱԿԱՆ ՊԱՇՏՈՆՆԵՐ ԵՎ ՊԵՏԱԿԱՆ ԾԱՌԱՅՈՒԹՅԱՆ ՊԱՇՏՈՆՆԵՐ ԶԲԱՂԵՑՆՈՂ ԱՆՁԱՆՑ ՎԱՐՁԱՏՐՈՒԹՅԱՆ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔՈՒՄ ՓՈՓՈԽՈՒԹՅՈՒՆ ԿԱՏԱՐԵԼՈՒ ՄԱՍԻՆ» ՀՀ ՕՐԵՆՔԻ ԸՆԴՈՒՆՄԱՆ**

1. **Անհրաժեշտությունը**

«Պետական պաշտոններ և պետական ծառայության պաշտոններ զբաղեցնող անձանց վարձատրության մասին» Հայաստանի Հանրապետության օրենքում փոփոխություն կատարելու մասին» ՀՀ օրենքի նախագիծը (այսուհետ՝ Նախագիծ) մշակվել է սոցփաթեթում ներառված ծառայությունների շրջանակը ընդլայնելու նպատակով։

1. **Ընթացիկ իրավիճակը և տվյալ բնագավառում իրականացվող քաղաքականությունը, խնդիրները, լուծումները**

«Պետական պաշտոններ և պետական ծառայության պաշտոններ զբաղեցնող անձանց վարձատրության մասին» ՀՀ օրենքի 26-րդ հոդվածի 1-ին մասի համաձայն՝ պետական պաշտոն և պետական ծառայության պաշտոն զբաղեցնող անձանց և (կամ) նրանց ընտանիքի անմիջական անդամներին սոցիալական փաթեթ` ՀՀ կառավարության սահմանած կարգով և դեպքերում, տրամադրվում՝ առողջապահության ծառայությունների, հիփոթեքային վարկի ամսական վճարի մարման, ուսման վճարի, Հայաստանի Հանրապետությունում և Լեռնային Ղարաբաղի Հանրապետությունում հանգստի ապահովման նպատակով։

Սոցփաթեթի հատկացման կարգը և փաթեթի մեջ մտնող ծառայությունների բովանդակությունը սահմանված է ՀՀ կառավարության 27.12.2012 N 1691-Ն որոշմամբ (այսուհետ՝ Որոշում), որի N 2 հավելվածի 1-ին կետի համաձայն՝ սոցիալական փաթեթը ներառում է հետևյալ ծառայությունները`

1) հանգստի ապահովում` Հայաստանի Հանրապետությունում և Լեռնային Ղարաբաղի Հանրապետությունում.

2) հիփոթեքային վարկի ամսական վճարի մարում.

3) ուսման վճար.

4) սոցփաթեթի շահառուի առողջության ապահովագրության լրացուցիչ ծառայությունների նվազագույն փաթեթի և (կամ) սոցփաթեթի շահառուի ընտանիքի անդամի առողջության ապահովագրության նվազագույն բազային փաթեթի ձեռքբերում` Որոշման N 2 հավելվածի N 1 ձևով նախատեսված չափորոշիչներին համապատասխան:

Վերոնշյալ յուրաքանչյուր ծառայության համար Որոշման կարգավորումներով սահմանված են կոնկրետ չափորոշիչներ և ծառայությունից օգտվելու ընթացակարգ։

Սոցփաթեթի շահառու աշխատողների սոցիալական կարիքների բավարարման, մոտիվացման և աշխատանքի արդյունավետության բարձրացման, պետական մարմիններում և կազմակերպություններում աշխատանքի գրավչության բարձրացման, պետական հատվածից դեպի մասնավոր հատված կադրերի հոսունության կրճատման նպատակով, նախատեսվում է սոցփաթեթի ծառայություններում ներառել նաև այնպիսի ուղղություն, որով հնարավոր կլինի սոցփաթեթի համար հատկացվող միջոցներն ուղղել նաև՝

* մարզա-առողջարարական և սպորտային համալիրների, լողավազանների և այլ սպորտային կազմակերպությունների ծառայություններից օգտվելու համար սահմանված վճարի մարմանը՝ այդպիսով նպաստելով նրանց առողջ ապրելակերպի ձևավորմանը և ֆիզիկական կոփմանը.
* պետական սուբսիդավորմամբ ուսանողական վարկերի մարմանը.

1. **Լրացուցիչ ֆինանսական միջոցների անհրաժեշտությունը և պետական բյուջեի եկամուտներում և ծախսերում սպասվելիք փոփոխությունները**

Նախագծի ընդունման կապակցությամբ լրացուցիչ ֆինանսական միջոցների անհրաժեշտությունը բացակայում է. ՀՀ պետական կամ տեղական ինքնակառավարման մարմնի բյուջեի ծախսերի և եկամուտների ավելացում կամ նվազեցում չի նախատեսվում:

1. **Նախագծի մշակման գործընթացում ներգրավված ինստիտուտները և անձիք**

ՀՀ աշխատանքի և սոցիալական հարցերի նախարարություն

1. **Ակնկալվող արդյունքը**

Սոցփաթեթի շահառու` պետական պաշտոն և պետական ծառայության պաշտոն զբաղեցնող անձանց տրամադրվող սոցփաթեթի ծառայությունների շրջանակի ընդլայնում:

**ԱՄՓՈՓԱԹԵՐԹ**

**«ՊԵՏԱԿԱՆ ՊԱՇՏՈՆՆԵՐ ԵՎ ՊԵՏԱԿԱՆ ԾԱՌԱՅՈՒԹՅԱՆ ՊԱՇՏՈՆՆԵՐ ԶԲԱՂԵՑՆՈՂ ԱՆՁԱՆՑ ՎԱՐՁԱՏՐՈՒԹՅԱՆ ՄԱՍԻՆ»**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔՈՒՄ**

**ՓՈՓՈԽՈՒԹՅՈՒՆ ԿԱՏԱՐԵԼՈՒ ՄԱՍԻՆ» ՀՀ ՕՐԵՆՔԻ ՆԱԽԱԳԾԻ**

|  |  |  |
| --- | --- | --- |
| 1. ՀՀ արտաքին գործերի նախարարություն | 09.02.2021 թ. | |
| N 1111/3915-21 | |
| Ի պատասխան 2021 թվականի փետրվարի 5-ի թիվ ՄԱ/ԺՍ-1-3/4496-2021 գրության՝ հայտնում ենք, որ ներկայացված «Պետական պաշտոններ և պետական ծառայության պաշտոններ զբաղեցնող անձանց վարձատրության մասին» Հայաստանի Հանրապետության օրենքում փոփոխություն կատարելու մասին» օրենքի նախագծի վերաբերյալ առարկություններ չկան: |  |  |
| 2. ՀՀ կրթության, գիտության, մշակույթի և սպորտի նախարարություն | 10.02.2021 թ. | |
| N 01/32.2/2170-2021 | |
| Ի պատասխան Ձեր 2021 թվականի փետրվարի 5-ի N ՄԱ/ԺՍ-1-3/4496-2021 գրության՝ տեղեկացնում եմ, որ «Պետական պաշտոններ և պետական ծառայության պաշտոններ զբաղեցնող անձանց վարձատրության մասին» Հայաստանի Հանրապետության օրենքում փոփոխություն կատարելու մասին» ՀՀ օրենքի նախագծի վերաբերյալ ՀՀ կրթության, գիտության, մշակույթի և սպորտի նախարարությունը առաջարկություն և դիտողություն չունի: |  |  |
| 3. ՀՀ նախագահի աշխատակազմ | 10.02.2021 թ. | |
| N ԱՂ-98-2021 | |
| Ի պատասխան Ձեր 2021 թվականի փետրվարի 5-ի N ՄԱ/ԺՍ-1-3/4496-2021 գրության՝ «Պետական պաշտոններ և պետական ծառայության պաշտոններ զբաղեցնող անձանց վարձատրության մասին» Հայաստանի Հանրապետության օրենքում փոփոխություն կատարելու մասին» ՀՀ օրենքի նախագծի վերաբերյալ առաջարկություն և առարկություն չունենք: |  |  |
| 4. ՀՀ վարչապետի աշխատակազմի քաղաքացիական ծառայության գրասենյակ | 12.02.2021 թ. | |
| N /46.3/4326-2021 | |
| Ուսումնասիրելով Ձեր՝ 2021 թվականի փետրվարի 5-ի N ՄԱ/ԺՍ-1-3/4496-2021 գրությամբ ներկայացված «Պետական պաշտոններ և պետական ծառայության պաշտոններ զբաղեցնող անձանց վարձատրության մասին» օրենքում փոփոխություն կատարելու մասին» օրենքի նախագիծը (այսուհետ՝ Նախագիծ), առաջարկում ենք հնարավոր տարընկալումներից խուսափելու նպատակով Նախագծի 1-ին հոդվածում «այդ թվում» բառերը փոխարինել «որը ներառում է» բառերով: Այլապես ստացվում է, որ պետական պաշտոն և պետական ծառայության պաշտոն զբաղեցնող անձանց առողջ ապրելակերպի ձևավորման և ֆիզիկական կոփման համար մարզա-առողջարարական և սպորտային համալիրների, լողավազանների և այլ սպորտային կազմակերպությունների ծառայություններից օգտվելու հնարավորությունից բացի այլ ծառայություններ էլ կարող են տրամադրվել, մինչդեռ «Հայաստանի Հանրապետության կառավարության 2012 թվականի դեկտեմբերի 27-ի N 1691-Ն որոշման մեջ լրացումներ և փոփոխություններ կատարելու մասին» կառավարության որոշման նախագծով սոցիալական փաթեթի ծառայություններում նախատեսված է միայն վերոհիշյալ ծառայությունը: |  | Ընդունվել է։ |
| 5. ՀՀ տարածքային կառավարման և ենթակառուցվածքների նախարարություն | 15.02.2021 թ. | |
| N ՍՊ/21.1/3313-2021 | |
| Տարածքային կառավարման և ենթակառուցվածքների նախարարությունը, «Պետական պաշտոններ և պետական ծառայության պաշտոններ զբաղեցնող անձանց վարձատրության մասին» Հայաստանի Հանրապետության օրենքում փոփոխություն կատարելու մասին» ՀՀ օրենքի նախագիծը (այսուհետ՝ Նախագիծ) քննարկելով ենթակա պետական մարմինների հետ, հայտնում է, որ սկզբունքային առարկություններ և դիտողություններ չունի: |  |  |
| Միաժամանակ, հաշվի առնելով Հայաստանի Հանրապետությունում COVID-19 համաճարակի և պատերազմի հետևանքներով առաջացած ծանր տնտեսական վիճակը` առաջարկում ենք Նախագծում ներառել նաև սպառողական վարկի ամսական վճարի մարման ծառայությունը։ |  | Մասամբ է ընդունվել։  Նախագծի 1-ին հոդվածում նախատեսվել է սպառողական վարկերի տեսակներից միայն պետական ուսանողական վարկը լրացնելու վերաբերյալ համապատասխան կարգավորում, որով հնարավոր կլինի սոցփաթեթի համար հատկացվող միջոցներն ուղղել նաև այդ ուղղությամբ։ |
| 6. ՀՀ տարածքային կառավարման և ենթակառուցվածքների նախարարության քաղաքացիական ավիացիայի կոմիտե | 15.02.2021 թ. | |
| N ՍՊ/21.1/3313-2021 | |
| Ի պատասխան 2021թ.-ի փետրվարի 9-ի Ձեր ՍՊ/21.1/2912-2021 գրության՝ «Պետական պաշտոններ և պետական ծառայության պաշտոններ զբաղեցնող անձանց վարձատրության մասին» ՀՀ օրենքում փոփոխություն կատարելու մասին» ՀՀ օրենքի նախագծի վերաբերյալ, հայտնում ենք, որ Քաղաքացիական ավիացիայի կոմիտեն առաջարկություններ և դիտողություններ չունի: |  |  |
| 7. ՀՀ տարածքային կառավարման և ենթակառուցվածքների նախարարության ջրային կոմիտե | 15.02.2021 թ. | |
| N ՍՊ/21.1/3313-2021 | |
| Ի կատարումն Ձեր 09.02.2021թ. N ՍՊ/21.1/2912-2021 հանձնարարականի` «Պետական պաշտոններ և պետական ծառայության պաշտոններ զբաղեցնող անձանց վարձատրության մասին» Հայաստանի Հանրապետության օրենքում փոփոխություն կատարելու մասին» ՀՀ օրենքի նախագծի վերաբերյալ տեղեկացնում եմ, որ Ջրային կոմիտեն իր իրավասությունների սահմաններում առաջարկություններ ու դիտողություններ չունի։ |  |  |
| 8. ՀՀ տարածքային կառավարման և ենթակառուցվածքների նախարարության միգրացիոն ծառայություն | 15.02.2021 թ. | |
| N ՍՊ/21.1/3313-2021 | |
| ի կատարումն Ձեր՝ ս.թ. փետրվարի 9-ի № ՍՊ/21.1/2912-2021 հանձնարարականի` հայտնում եմ, որ Միգրացիոն ծառայությունը «Պետական պաշտոններ և պետական ծառայության պաշտոններ զբաղեցնող անձանց վարձատրության մասին» Հայաստանի Հանրապետության օրենքում փոփոխություն կատարելու մասին» ՀՀ օրենքի նախագծի վերաբերյալ առաջարկություններ չունի։ |  |  |
| 9. ՀՀ տարածքային կառավարման և ենթակառուցվածքների նախարարության պետական գույքի կառավարման կոմիտե | 15.02.2021 թ. | |
| N ՍՊ/21.1/3313-2021 | |
| Ի կատարումն Ձեր հանձնարարականի հայտնում եմ, որ «Պետական պաշտոններ և պետական ծառայության պաշտոններ զբաղեցնող անձանց վարձատրության մասին» Հայաստանի Հանրապետության օրենքում փոփոխություն կատարելու մասին» ՀՀ օրենքի նախագծի (այսուհետ՝ Նախագիծ) վերաբերյալ Պետական գույքի կառավարման կոմիտեն սկզբունքային առարկություններ չունի։ |  |  |
| Միաժամանակ, հաշվի առնելով Հայաստանի Հանրապետությունում COVID-19 համաճարակի և պատերազմի հետևանքներով առաջացած ծանր տնտեսական վիճակը, առաջարկում եմ Նախագծում ներառել նաև սպառողական վարկի ամսական վճարի մարման ծառայությունը։ |  | Մասամբ է ընդունվել։  Նախագծի 1-ին հոդվածում նախատեսվել է սպառողական վարկերի տեսակներից միայն պետական ուսանողական վարկը լրացնելու վերաբերյալ համապատասխան կարգավորում, որով հնարավոր կլինի սոցփաթեթի համար հատկացվող միջոցներն ուղղել նաև այդ ուղղությամբ։ |
| 10. ՀՀ պետական եկամուտների կոմիտե | 15.02.2021 թ. | |
| N 01/3-4/7706-2021 | |
| ՀՀ պետական եկամուտների կոմիտեն քննարկել է «Պետական պաշտոններ և պետական ծառայության պաշտոններ զբաղեցնող անձանց վարձատրության մասին» Հայաստանի Հանրապետության օրենքում փոփոխություն կատարելու մասին» ՀՀ օրենքի նախագիծը, ինչի առնչությամբ հայտնում ենք, որ սկզբունքային առարկություններ չկան: |  |  |
| Միաժամանակ, հետագա անորոշություններից խուսափելու նպատակով առաջարկում ենք հստակեցնել, թե որոնք են համարվելու այլ սպորտային կազմակերպություններ, և այդ կազմակերպությունների կողմից մատուցվող որ ծառայություններին է վերաբերելու սոցիալական փաթեթը: Մասնավորապես՝ նշված ծառայություններին կվերաբերեն արդյոք սպորտային պարագաների վարձույթի ծառայությունները կամ այլ կազմակերպությունների կողմից (օրինակ` կրթական) մատուցվող՝ սպորտային ծառայությունները։ |  | Չի ընդունվել։  «Պետական պաշտոններ և պետական ծառայության պաշտոններ զբաղեցնող անձանց վարձատրության մասին» ՀՀ օրենքի 26-րդ հոդվածի 1-ին մասին համապատասխան՝ պետական պաշտոն և պետական ծառայության պաշտոն զբաղեցնող անձանց և (կամ) նրանց ընտանիքի անմիջական անդամներին սոցիալական փաթեթը տրամադրվում է ՀՀ կառավարության սահմանած կարգով և դեպքերում։ Նշված կարգը սահմանված է ՀՀ կառավարության 2012 թվականի դեկտեմբերի 27-ի N 1691-Ն որոշմամբ։ Սույն նախագծին զուգահեռ շրջանառվում է նաև ՀՀ կառավարության 2012 թվականի դեկտեմբերի 27-ի N 1691-Ն որոշման մեջ փոփոխություններ և լրացումներ նախատեսող նախագիծ, որով նախատեսվել են այն չափորոշիչները, որոնց համաձայն՝ որոշվելու են «այլ սպորտային կազմակերպությունները», որոնք տվյալ ուղղությամբ կմատուցեն համապատասխան ծառայությունները։ Այս մասով, մասնավորապես նախատեսվում է, որ մարզա-առողջարարական և սպորտային համալիրների, լողավազանների և այլ սպորտային կազմակերպությունների ծառայություններից օգտվելու վճարի մարման ծառայության շրջանակներում փոխանցում կարող է կատարվել միայն այն մարզա-առողջարարական և սպորտային համալիրներին, լողավազաններին և այլ սպորտային կազմակերպություններին, որոնք ներառված են ՀՀ կրթության, գիտության, մշակույթի և սպորտի նախարարության պաշտոնական ինտերնետային կայքում՝ այդ նպատակով հրապարակված համալիրների, լողավազանների և այլ սպորտային կազմակերպությունների ցանկում։ |
| Առաջարկում ենք քննարկման առարկա դարձնել նաև սոցիալական փաթեթի շրջանակներում պետական պաշտոն և պետական ծառայության պաշտոն զբաղեցնող անձանց նախադպրոցական տարիքի երեխաներին մանկապարտեզների կողմից մատուցվող ծառայություններն ընդգրկելու հարցը: |  | Ընդունվել է։ |
| 11. ՀՀ էկոնոմիկայի նախարարություն | 18.02.2021 թ. | |
| N 01/1650-2021 | |
| Ի պատասխան Ձեր 2021 թվականի փետրվարի 8-ի N ՄԱ/ԺՍ-1-3/4496-2021 գրության՝ հայտնում ենք, որ ««Պետական պաշտոններ և պետական ծառայության պաշտոններ զբաղեցնող անձանց վարձատրության մասին» Հայաստանի Հանրապետության օրենքում փոփոխություն կատարելու մասին» ՀՀ օրենքի նախագծի վերաբերյալ ՀՀ Էկոնոմիկայի նախարարությունը առաջարկություններ և դիտողություններ չունի: |  |  |
| 12. ՀՀ մարդու իրավունքների պաշտպանի աշխատակազմ | 18.02.2021 թ. | |
| N 01/13.4/715-21 | |
| Ի պատասխան Ձեր՝ 2021 թվականի փետրվարի 5-ի թիվ 4496-21 գրության՝ տեղեկացնում եմ, որ ««Պետական պաշտոններ և պետական ծառայության պաշտոններ զբաղեցնող անձանց վարձատրության մասին» ՀՀ օրենքում փոփոխություն կատարելու մասին» օրենքի նախագծի վերաբերյալ նկատառումներ չկան: |  |  |
| 13. ՀՀ ֆինանսների նախարարություն | 19.02.2021 թ. | |
| N 01/8-3/2317-2021 | |
| ՀՀ ֆինանսների նախարարությունը Ձեր կողմից ս.թ. փետրվարի 5-ի N ՄԱ/ԺՍ-1-3/4496-2021 գրությամբ ներկայացված «Պետական պաշտոններ և պետական ծառայության պաշտոններ զբաղեցնող անձանց վարձատրության մասին» ՀՀ օրենքի նախագծի (այսուհետ՝ Նախագիծ) վերաբերյալ հայտնում ենք հետևյալը.  Նախագծով նախատեսվում է ընդլայնել սոցփաթեթում ներառված ծառայությունների շրջանակը (սոցփաթեթի գումարներն ուղղել նաև մարզա-առողջարարական և սպորտային համալիրների, լողավազանների և այլ սպորտային կազմակերպությունների ծառայություններից օգտվելու համար սահմանված վճարի մարմանը)։  Այդ կապակցությամբ հարկ է նշել, որ քննարկման կարիք ունի, թե որքանո՞վ է ընդհանրապես արդարացված այսպիսի համակարգի առկայությունը և ինչո՞վ է հիմնավորվում դրա ընդլայնման այսպիսի առաջարկը։ Արդյո՞ք այն չի խեղում առանց այդ էլ ոչ բարվոք վիճակում գտնվող աշխատուժի շուկան և չի խորացնում աշխատանքի դիմաց ոչ չափելի հատուցման համակարգի թերությունները։  Բացի այդ, Նախագծին կից՝ պետական հատվածի աշխատակցի առողջ լինելու վերաբերյալ բերված հիմնավորումը բավարար ծանրակշիռ չէ, քանի որ, օրինակ, չի պարզաբանվում թե ինչու՞ ոչ պետական հատվածում զբաղվածը չպետք է առողջ լինի, իսկ եթե պետք է լինի՝ արդյո՞ք մենք պատկերացնում ենք, որ այսպիսի ծախսը պետք է պետական բյուջեն կրի բոլորի համար։ |  | Չի ընդունվել։  Նախագծի հիմնավորման մեջ նշվել է, որ **սոցփաթեթի շահառու աշխատողների սոցիալական կարիքների բավարարման, մոտիվացման և աշխատանքի արդյունավետության բարձրացման, պետական մարմիններում և կազմակերպություններում աշխատանքի գրավչության բարձրացման, պետական հատվածից դեպի մասնավոր հատված կադրերի հոսունության կրճատման նպատակով**, նախատեսվում է սոցփաթեթի ծառայություններում ներառել նաև այնպիսի ուղղություն, որով հնարավոր կլինի սոցփաթեթի համար հատկացվող միջոցներն ուղղել նաև մարզա-առողջարարական և սպորտային համալիրների, լողավազանների և այլ սպորտային կազմակերպությունների ծառայություններից օգտվելու համար սահմանված վճարի մարմանը՝ այդպիսով նպաստելով նրանց առողջ ապրելակերպի ձևավորմանը և ֆիզիկական կոփմանը։ Հարցը դիտարկելով այն տեսանկյունից, որ պետական հատվածի աշխատողի համար սոցփաթեթը հանդիսանում է իր գործատուի՝ պետության կողմից սահմանված լրացուցիչ սոցիալ-աշխատանքային երաշխիք, ստացվում է, որ գործատուն իր աշխատողներին մոտիվացնելու համար է նախատեսել նշված փաթեթը։ Տվյալ դեպքում հարկ է նշել, որ մասնավոր հատվածի բազմաթիվ գործատուներ, օրինակ, բանկային ոլորտում կամ ապահովագրական ընկերությունների ոլորտում, ներկայում իրենց աշխատողներին տրամադրում են նման փաթեթներ՝ ի թիվս այլ ուղղությունների նաև մարզա-առողջարարական և սպորտային համալիրների ծառայություններից օգտվելու նպատակով։ Այդ իսկ պատճառով կարծում ենք, որ սոցիալական փաթեթի օգտագործման ևս մեկ՝ նման ուղղության սահմանումն առավել ուղղված կլինի պետական հատվածի աշխատողների **մոտիվացմանը և աշխատանքի արդյունավետության բարձրացմանը, պետական մարմիններում և կազմակերպություններում աշխատանքի գրավչության բարձրացմանը, պետական հատվածից դեպի մասնավոր հատված կադրերի հոսունության կրճատմանը։** Նշենք նաև, որ նշված փոփոխությունը որևէ կերպ չի կարող ավելացնել ՀՀ պետական բյուջեի ծախսերը։ Ավելին այս ուղղության սահմանումը էական նշանակություն կունենա սպորտի ոլորտում համապատասխան գործունեություն ծավալող կազմակերպությունների համար։ Տվյալ դեպքում հարկ է նշել, օրինակ, ՀՀ Սահմանադրության 86-րդ հոդվածի 11-րդ կետի կարգավորումը, որի համաձայն՝ տնտեսական, սոցիալական և մշակութային ոլորտներում պետության քաղաքականության հիմնական նպատակներից է նաև ֆիզկուլտուրայի և սպորտի զարգացումը։ |
| 14. ՀՀ առողջապահության նախարարություն | 23.02.2021 թ. | |
| N ԱԱ/ՊԳ.1/3041-2021 | |
| Ի պատասխան Ձեր կողմից 2021 թվականի փետրվարի 5-ին առողջապահության նախարարություն ներկայացված թիվ ՄԱ/ԺՍ-1-3/4496-2021 գրության հայտնում եմ, որ «Պետական պաշտոններ և պետական ծառայության պաշտոններ զբաղեցնող անձանց վարձատրության մասին» Հայաստանի Հանրապետության օրենքում փոփոխություն կատարելու մասին» ՀՀ օրենքի նախագծի վերաբերյալ դիտողություններ և առաջարկություններ չկան: |  |  |
| 15. Հայաստանի բանկերի միություն | 01.03.2021 թ. | |
| N ՀԲՄ-00-012 | |
| «Պետական պաշտոններ և պետական ծառայության պաշտոններ զբաղեցնող անձանց վարձատրության մասին» Հայաստանի Հանրապետության օրենքում փոփոխություն կատարելու մասին» ՀՀ օրենքի նախագծի վերաբերյալ դիտողություններ և առաջարկություններ չունենք: |  |  |
| 16. ՀՀ արդարադատության նախարարություն | 19.03.2021 թ. | |
| N 01/27.1/6269-2021 | |
| ««Պետական պաշտոններ և պետական ծառայության պաշտոններ զբաղեցնող անձանց վարձատրության մասին» Հայաստանի Հանրապետության օրենքում փոփոխություն կատարելու մասին»» ՀՀ օրենքի նախագծի վերաբերյալ առարկություններ չունենք: |  |  |
| Միաժամանակ, նախագիծն անհրաժեշտ է համաձայնեցնել նաև ՀՀ առողջապահության նախարարության հետ: |  | Մասամբ է ընդունվել։  Նախագիծը շահագրգիռ մարմիններին կարծիքի ներկայացնելու շրջանակներում ուղարկվել է նաև ՀՀ առողջապահության նախարարության կարծիքին՝ ՀՀ աշխատանքի և սոցիալական հարցերի նախարարության՝ 2021 թվականի փետրվարի 5-ի N ՄԱ/ԺՍ-1-3/4496-2021 գրությամբ։ Նախագծի վերաբերյալ կարծիքը սահմանված ժամկետում ՀՀ առողջապահության նախարարության կողմից չներկայացվելու հանգամանքով պայմանավորված՝ նախագիծը ՀՀ արդարադատության նախարարության պետական-իրավական փորձաքննությանն է ներկայացվել առանց վերջինիս կարծիքի։ ՀՀ առողջապահության նախարարության վերաբերյալ կարծիքը ՀՀ աշխատանքի և սոցիալական հարցերի նախարարությունը ստացել է 2021 թվականի փետրվարի 23-ին, որը ներառվել է նաև սույն ամփոփաթերթում։ |